
ΠΕΡΙΕΧΟΜΕΝΑ 


ΝΟΜΟΙ 

Προσωπική κράτηοη κατ' εφαρμογή των διατάξεων του Κωδικός 
Εισπράξεως Δημοσίων Εσόδων και άλλες διατάξεις. 1 

ΠΡΟΕΔΡΙΚΑ ΔΙΑΤΑΓΜΑΤΑ 

541. Τροποποίηση και συμπλήρωση του Π.Δ. 396/1986 «Οργα¬ 
νισμός της Εθνικής Υπηρεσίας Πληροφοριών (ΕΥΠ)» 

(Α’ 178} όπως τούτο τροποποιήθηκε και συμπληρώθηκε με 
το Π.Δ. 279/1987 (Α' 142)». 2 


ΝΟΜΟΙ 


Π) 

ΝΟΜΟΣ ΥΠ' ΑΡΙΘ. 1867 

Προσωπική κράτηση κατ’ εφαρμογή των διατάξεων του Κώδικας Ει· 
σπράξεως δημοσίων Εσόδων και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Καταργούμενες ρυθμίσεις 

1. Η προσωπική κράτηση, ως αναγκαστικό μέτρο προς είσπρα¬ 
ξη των δημόσιων εσόδων που αποφασίζεται με διοικητική πράξη, 
καταργείται. 

2. Από την έναρξη της ισχύος των διατάξεων αυτού του νόμου 
η προσωπική κράτηση, ως αναγκαστικό μέτρο προς είσπραξη των 
δημόσιων εσόδων, διατάσσεται από το δικαστήριο σύμφωνα με 
τις διατάξεις των επόμενων άρθρων. 

Άρθρο 2 
Πότε επιτρέπεται 

1. Προσωπική κράτηση διατάσσεται εφ’ όσον συντρέχουν σω- 
ρευτικώς οι εξής προϋποθέσεις: 

α) Πρόκειται για έσοδο που εισπράττεται κατ’εφαρμογή του 
ν.δ.356/1974 «περί κώδικος εισπράξεως δημοσίων εσόδων». 

β) Πρόκειται για χρέη που απορρέουν είτε από επιχορηγήσεις 
κατά την εφαρμογή των εκάστοτε ισχυουσών διατάξεων αναπτυ¬ 
ξιακών νόμων είτε από σύμβαση δανείου είτε από την επιβολή προ¬ 
στίμου ή χρηματικής ποινής για πράξεις ή παραλείψεις που είναι 
κολάσιμες και ποινικώς ή, σε κάθε περίπτωση, πρόκειται για χρέη, 
η μη καταβολή των οποίων εκ μέρους του οφειλέτη συνιστά ποι- 
νικώς κολάσιμη πράξη κατά τις κείμενες διατάξεις. Η μη απόδο¬ 
ση παρακρατηθέντων και επιρριπτομένων φόρων τιμωρείται δια 
ποινής φυλακίσεως τουλάχιστον τριών μηνών. 


2. Η προσωπική κράτηση διατάσσεται πάντοτε αυτοτελώς, κα¬ 
τά τις διατάξεις του επόμενου άρθρου, από το δικαστήριο ύστε¬ 
ρα από αίτηση: 

α) Του αρμόδιου για την είσπραξη του σχετικού εσόδου προϊ¬ 
σταμένου δημόσιας οικονομικής υπηρεσίας ή προϊσταμένου του 
τελωνείου, όταν πρόκειται για χρέη προς το Δημόσιο. 

β) Του κατά τις κείμενες διατάξεις οργάνου διοίκησης του νο¬ 
μικού προσώπου, όταν πρόκειται για απαιτήσεις νομικών προσώ¬ 
πων, οι οποίες εισπράττονται σύμφωνα με ειδική πρόβλεψη, κατά 
τις διατάξεις του ν.δ. 356/1974 «περί κώδικος εισπράξεως δημο¬ 
σίων εσόδων». 

3. Η κατά τις διατάξεις της προηγούμενης παραγράφου αίτη¬ 
ση πρέπει, με την ποινή του απαραδέκτου, να υποβληθεί ένα του¬ 
λάχιστο μήνα μετά την κοινοποίηση της ατομικής ειδοποίησης 
προς τον οφειλέτη και να συνοδεύεται από αντίγραφο της ατομι¬ 
κής ειδοποίησης, στην οποία περιέχονται οπωσδήποτε τα στοιχεία 
του οφειλέτη και του χρέους του. 

Άρθρο 3 

Αρμόδιο όργανο - Διαδικασία 

1. α. Την προσωπική κράτηση, της οποίας η διάρκεια δεν μπορεί 
να υπερβαίνει το ένα έτος, διατάσσει με απόφασή του το αρμό¬ 
διο σύμφωνα με την περίπτωση β' δικαστήριο. 

Άλλη αίτηση προσωπικής κράτησης για το ίδιο χρέος δεν μπο¬ 
ρεί να υποβληθεί.Νέα αίτηση μπορεί να υποβληθεί μόνον εφόσον 
συντρέχουν εκ νέου οι σχετικές προϋποθέσεις και μόνο μετά ιηγ 
παρέλευση έξη μηνών από την εκτέλεση της προηγούμενης από¬ 
φασης του δικαστηρίου και την απόλυση του κρατουμένου. 

β.Η αίτηση για προσωπική κράτηση δικάζεται, αν ο νόμιμος τί¬ 
τλος αποδεικνύει απαίτηση δημόσιου χαρακτήρα, από τριμελές 
διοικητικό πρωτοδικείο ή, αν ο νόμιμος τίτλος αποδεικνύει απαί¬ 
τηση ιδιωτικού χαρακτήρα, από το μονομελές πολιτικό πρωτοδι¬ 
κείο της περιφέρειας όπου έχει την έδρα της η αρχή η οποία είναι, 
κατά τις διατάξεις της παρ. 2. του προηγουμένου άρθρου, αρμό¬ 
δια για να την υποβάλει. 

2. Το διοικητικό δικαστήριο δικάζει κατά την διαδικασία που ορί¬ 
ζεται στην παρ. 1 του άρθρου 73 του Κ.Ε.Δ.Ε. και το πολιτικό δι¬ 
καστήριο κατά την τακτική διαδικασία. 

3. Στις περιπτώσεις όπου οι κείμενες διατάξεις τάσσουν προθε¬ 
σμία, μέσα στην οποία είναι δυνατή η δικαστική αμφισβήτηση του 
νόμιμου τίτλου, η απόφαση για προσωπική κράτηση δεν μπορεί 
να εκτελεσθεί πριν παρέλθει άπρακτη η προθεσμία αυτή ή πριν 
εκδοθεί τελεσίδικη δικαστική απόφαση, εκτός αν η δικαστική α¬ 
πόφαση που εκδίδεται σε πρώτο βαθμό είναι, κατά νόμο, ε¬ 
κτελεστή. 

4. Αν εκκρεμεί σε άλλο δικαστήριο δίκη ως προς το κύρος του 
νόμιμου τίτλου, αντίγραφο της αίτησης για προσωπική κράτηση 
είναι δυνατό να διαβιβασθεί, με την επιμέλεια οποιοσδήποτε έ¬ 
χει έννομο συμφέρον, στο δικαστήριο αυτό. Η διαβίβαση αυτή ι¬ 
σοδύναμε* με αίτηση προτίμησης, η οποία γίνεται υποχρεωτικώς 
δεκτή. 

5. Το αρμόδιο κατά τις διατάξεις της παραγράφου 2 δικαστή¬ 
ριο αποφασίζει την προσωπική κράτηση αν κρίνει ότι το μέτρο αυτό 
είναι, ιδίως εν όψει του ύψους του χρέους, αναγκαίο και πρόσφο¬ 
ρο για την εξόφληση του χρέους καθώς και ότι η λήψη του μέτρου 
αυτού είναι το μόνο μέσο, κατ'αποκλεισμό κάθε άλλου προβλε- 
πομένου από τις κείμενες διατάξεις αναγκαστικού μέτρου είσπρα¬ 
ξης δημόσιων εσόδων, ικανοποίησης της σχετικής απαίτησης. Το 
δικαστήριο κρίνει με βάση οποιαδήποτε κατάλληλα αποδεικτικά 
μέσα επιτρέπει ο νόμος και αν ακόμα δεν τα επικαλέσθηκαν οι 


διάδικοι. 


Άρθρο 4 


Περιορισμοί ως προς την προσωπική κράτηση 


1. Πρόσωπική κράτηση δεν διατάσσεται: 

α) κατά των ανηλίκων που τελούν υπό γονική μέριμνα ή υπό ε¬ 
πιτροπεία και κατά των απαγορευμένων με δικαστική απόφαση, 
β) κατά βουλευτών, όσο διαρκεί η βουλευτική περίοδος και τέσ¬ 
σερις εβδομάδες μετά τη λήξη της, 
γ) κατά προσώπων που συμπλήρωσαν το εξηκοστό πέμπτο έ¬ 
τος της ηλικίας τους, 

δ) κατά κληρικών κάθε βαθμού κάθε γνωστής θρησκείας, 
ε) κατά των στρατευμένων, κατά τη διάρκεια της στράτευσής 
τους, 30 ημέρες πριν από αυτήν και έξι μήνες μετά άπάαυτήν, 
στ) κατά των προσώπων που τελούν σε πτώχευση και για όσο 
χρόνο διαρκούν οι εργασίες της πτώχευσης, 
ζ) κατά των εξ απογραψής κληρονόμων για χρέη της κληρο¬ 
νομιάς, 

η) κατά των πολυτέκνων που έχουν την επιμέλεια ή την υποχρέ¬ 
ωση διατροφής των παιδιών τους, 
θ) κατά των κάθε είδους εκπροσώπων ανώνυμων εταιρειών και 
εταιρειών περιορισμένης ευθύνης, για χρέη των εταιρειών αυτών, 
ι) κατά των προσώπων που έχουν σομβληθεί ως εγγυητές ανε¬ 
ξάρτητα από το αν έχουν διατηρήσει το ευεργέτημα δίζησης ή όχι. 

2. Αν πρόκειται για νομικά πρόσωπα, εκτός εκείνων που ανα- 
φέρονται στις διατάξεις της περίπτ. η' της προηγούμενης παρα¬ 
γράφου, η προσωπική κράτηση γΐά τα χρέη τους διατάσσεται κατά 
των εκπροσώπων τους. 

3. Αν πρόκειται για πρόσωπα που τελούν υπό επιμέλεια, η προ¬ 
σωπική κράτηση για χρέη τους διατάσσεται κατά των νόμιμων α¬ 
ντιπροσώπων τους. 

Άρθρο 5 

Εκτέλεση της απόφασης 


Κ.Πολ.Δ., αποφασίζει για τις αντιρρήσεις που μπορούν να υποβλη¬ 
θούν και προφορικά. 

2. Αν δεν προβλήθηκαν αντιρρήσεις ή απορρίφθηκαν, αυτός που 
έχει συλληφθεί οδηγείται στις φυλακές. 

3. Ο διευθυντής της φυλακής παραλαμβάνει εκείνον που έχει 
συλληφθεί μόνο αν του παραδοθεί η απόφαση που διατάσσει την 
προσωπική του κράτηση και αντίγραφό της έκθεσης της σύλλη¬ 
ψής του. 

4. Η προσωπική κράτηση των μόνιμων στρατιωτικών εκτελείται 
από τη στρατιωτική αρχή. 


Αρθρο 7 

Απόλυση κρατουμένων 

1. Ο κρατούμενος απολύεται: 

α) αν συμπληρώθηκε η διάρκεια της προσωπικής κράτησης που 
ορίζει η απόφαση, 

β) αν κατατεθεί στην αρμόδια αρχή ή στο Ταμείο Παρακαταθη¬ 
κών και Δανείων το χρέος, για το οποίο επιβλήθηκε η προσωπική 
κράτησή μαζί με τους τόκους που οφείλονται ήδη και τα έξοδα 
της εκτέλεσης και κατατεθεί το γραμμάτιο στο γραμματέα του 
πρωτοδικείου, στην περιφέρεια του οποίου βρίσκεται η φυλακή, 

γ) αν ο κρατούμενος συμπληρώσει το 65ο έτος της ηλικίας του. 

2. Στην περίπτωση α' της προηγούμενης παραγράφου η από¬ 
λυση γίνεται από το διευθυντή της φυλακής. Στις άλλες περιπτώ¬ 
σεις διατάσσεται από τον πρόεδρο του καθ' ύλην αρμόδιου, κατά 
τις διατάξεις του άρθρ. 3 του παρόντος νόμου, δικαστηρίου στην 
περιφέρεια του οποίου βρίσκεται η φυλακή, ο οποίος δικάζει κα¬ 
τά τη διαδικασία των άρθρων.,686 επ. Κ.Πολ.Δ. 

3. Με απόφαση του προέδρου του καθυλην αρμοδίου,κατά τις 
διατάξεις του άρθρ. 3 του παρόντος νόμου, δικαστηρίου, στην πε¬ 
ριφέρεια του οποίου βρίσκεται η φυλακή, ο οποίος δικάζει κατά 
τη διαδικασία των άρθρων 686 επ. Κ.Πολ.Δ., η προσωπική κράτη¬ 
ση αναστέλλεται, για χρονικό διάστημα όχι μεγαλύτερο των τριών 
μηνών, αν ο κρατούμενος καταβάλει στην αρμόδια αρχή ή στο Τα¬ 
μείο Παρακαταθηκών και Δανείων τμήμα του χρέους του που κα¬ 
τά την κρίση του προέδρου του δικαστηρίου είναι εύλογο, σε 
σχέση με το συνολικό ύψος του χρέους. Το δικαίωμα αυτό δεν εί¬ 
ναι δυνατό να ασκηθεί από τον κρατούμενο περισσότερο από δύο 
φορές. 


1. Η διάταξη για προσωπική κράτηση εκτελείται μόνο αφότου 
η δικαστική απόφαση που τη διατάσσει γίνει τελεσίδικη και αφού 
προηγουμένως επιδοθεί σ’ αυτόν που καταδικάστηκε. Όταν πρό¬ 
κειται για εκπρόσωπο νομικού προσώπου, η προσωπική κράτηση 
δεν εκτελείται πριν περάσουν τρεις ημέρες αφότου η απόφαση 
του επιδόθηκε. 

2. Όποιος καταδικάστηκε σε προσωπική κράτηση συλλαμβά- 
νεται από το δικαστικό επιμελητή, πάντοτε μπροστά σε μάρτυρα 
που προσλαμβάνεται για το σκοπό αυτόν, και συντάσσεται σχετι¬ 
κή έκθεση. Η σύλληψη απαγορεύεται: 

α) μεταξύ της 7ης εσπερινής και της 7ης πρωινής ώρας, 

β) κατά τις εθνικές επετείους, κατά το από 23 Δεκεμβρίου έως 
και 2 Ιανουαρίου χρονικό διάστημα, κατά τη διάρκεια της ψηφο¬ 
φορίας επί βουλευτικών, δημοτικών και κοινοτικών εκλογών, ο¬ 
κτώ ημέρες πριν από την έναρξη αυτών και πέντε ημέρες μετά τη 
λήξη τους και κατά τη διάρκεια των εβδομάδων των Παθών και 
του Πάσχα, 

γ) στον τόπο όπου συνεδριάζει δικαστήριο και όσο διαρκεί η 
συνεδρίαση, 

δ) σε καθιερωμένο τόπο ιερουργίας γνωστής θρησκείας και όσο 
διαρκεί η ιερουργία, 

ε) από 1 έως 31 Αυγούστου. 

Άρθρο 6 

Διαδικασία αντιρρήσεων 

ι. Αν αυτός που έχει συλληφθεί προβάλει αντιρρήσεις κατά της 
προσωπικής κράτησης, προσάγεται αμέσως στον πρόεδρο του 
καθ' ύλην αρμοδίου, κατά τις διατάξεις του άρθρου 3 του παρό¬ 
ντος νόμου, δικαστηρίου της περιφέρειας όπου έχει γίνει η σύλ¬ 
ληψη. Αυτός, δικάζοντας κατά τη διαδικασία των άρθρων 686 επ. 


Άρθρο 8 

Κράτηση σε άλλο χώρο 

Αν ο κρατούμενος είναι ασθενής ή αν ασθενήσει κατά τη διάρ¬ 
κεια της κράτησής του, ο πρόεδρος του καθ' ύλην αρμοδίου, κα¬ 
τά τις διατάξεις του άρθρ. 3 του παρόντος νόμου, δικαστηρίου, 
δικάζοντας κατά τη διαδικασία των εργατικών διαφορών, μπορεί 
να επιτρέψει να κρατηθεί ο κρατούμενος σε νοσοκομείο. Μπορεί 
επίσης να επιτρέψει την απόλυσή του αν η ασθένεια είναι τέτοια 
ώστε να υπάρχει κίνδυνος από την παράταση της κράτησης, κα¬ 
θώς και τη μετάβασή του στο εξωτερικό για λόγους υγείας. 

Άρθρο 9 

Ένδικα βοηθήματα 

1. Κάθε διαφορά σχετική με την εκτέλεση της προσωπικής κρά¬ 
τησης υπάγεται, αν δεν ορίζεται διαφορετικά, στην αρμοδιότητα 
του αρμόδιου, κατά τις διατάξεις του άρθρ. 3 του παρόντος νό¬ 
μου, δικαστηρίου, στην περιφέρεια του οποίου εκτελείται η σχε¬ 
τική απόφαση. Ο πρόεδρος του δικαστηρίου αυτού ορίζει σύντομη 
δικάσιμο και την προθεσμία για να κλητευθεί ο αντίδικος εκείνου 
που προσφεύγει. 

2. Η προθεσμία της ανακοπής ερημοδικίας και της έφεσης κα¬ 
τά της απόφασης που εκδίδεται σύμφωνα με την προηγούμενη πα¬ 
ράγραφο είναι πέντε ημέρες, αλλά ούτε αυτή ούτε και η άσκηση 
των ένδικων αυτών μέσων αναστέλλουν την εκτέλεση. 

3. Σε περίπτωση προσφυγής κατά την παρ. 1, ο πρόεδρος του 
αρμόδιου, κατά τις διατάξεις του άρθρ. 3 του παρόντος νόμου δι¬ 
καστηρίου, δικάζοντας κατόπιν αιτήσεως του οφειλέτη, κατά τη 
διαδικασία των άρθρων 686 επ. Κ.Πολ.Δ., μπορεί να διατάξει την 

αναστολή της αναγκαστικής εκτελέσεως με εγγύηση ή και χωρίς 
εγγύηση, αν κρίνει ότι η προσωπική κράτηση θα προξενήσει βλά¬ 
βη στον αιτούντα. 

Άρθρο 10 

Τελικές και μεταβατικές διατάξεις 

1. Κάθε γενική ή ειδική διάταξη, που είναι αντίθετη προς τις ρυθ¬ 
μίσεις αυτού του νόμου, καταργείται. 

2. Οσοι κατά την έναρξη της ισχύος των διατάξεων αυτού του 
νόμου κρατούνται κατ' εφαρμογή των διατάξεων των άρθρων 63 
επ. του ν.δ. 356/1974 «περί κώδικος εισπράξεως δημοσίων εσόδων» 
απολύονται αυθημερόν με επιμέλεια του διευθυντή της φυλακής. 
Όσοι παραβαίνουν τις διατάξεις αυτής της παραγράφου, εκτός 
από την προσωπική αστική και πειθαρχική ευθύνη, υπέχουν και 
ποινική ευθύνη, κατά τις διατάξεις του Ποινικού Κώδικα. 

3. Μετά την απόλυση των κρατουμένων κατά τις διατάξεις της 
προηγούμενης παραγράφου είναι δυνατή η κατά τις διατάξεις αυ¬ 
τού του νόμου εκ νέου κίνηση της διαδικασίας προσωπικής κρά¬ 
τησης για το χρέος ή τα χρέη, για τα οποία είχε ήδη διαταχθεί 
η προσωπική τους κράτηση. Στην περίπτωση αυτή συνυπολογί¬ 
ζεται, κατά την εκτέλεση της δικαστικής απόφασης που θα εκδο- 
θεί, ο προηγούμενος χρόνος κράτησης. 


Άρθρο 11 
Εξουσιοδότηση 

Με κοινές αποφάσεις των Υπουργών Οικονομικών και Δικαιο¬ 
σύνης ρυθμίζονται οι κάθε είδους λεπτομέρειες εφαρμογής των 
διατάξεων αυτού του νόμου. 

Άρθρο 12 

Στο άρθρο 73 του ν.δ. 356 /1974 «περί ΚΕΔΕ» το τρίτο, τέταρτο 
και πέμπτο εδάφιο της παραγράφου 3 αντικαθίστανται ως εξής: 

«Προϋπόθεση για τη χορήγηση αναστολής από το Δικαστήριο 
είναι η πιθανολόγηση της ευδοκίμησης της ανακοπής. Με προφο¬ 
ρική αίτηση του πληρεξουσίου του ανακόπτοντος δύναται να χο¬ 
ρηγηθεί και σημείωμα προσωρινής αναστολής μέχρι την έκδοση 
απόφασης για την αίτηση αναστολής.» 

Άρθρο 13 

Ενιαίος ειδικός φόρος κατανάλωσης πετρελαιοειδών προϊόντων. 

1.0 ενιαίος ειδικός φόρος κατανάλωσης, που προβλέπεται από 
τις διατάξεις του άρθρου 4 του ν.1038/1980, όπως αυτές τροπο¬ 
ποιήθηκαν και συμπληρώθηκαν μεταγενέστερα, για τα παρακά¬ 
τω πετρελαιοειδή προϊόντα ορίζεται από 13 Σεπτεμβρίου 1989 ως 
εξής: 



ΕΙΔΟΣ 

ΔΙΑΚΡΙΣΗ ΣΥΝΔΥΑΣΜ. 

ΠΟΣΟ ΦΟ¬ 

ΜΟΝΑΔΑ ΕΠΙΒΟ/ 


(1) 

ΟΝΟΜΑΤΟΛΟΓ. 

ΜΕ ΚΩΔΙΚΟ 

(2) 

ΡΟΥ ΣΕ ΔΡΧ. 

(3) 

(4) 

α. 

Βενζίνη αεροπλάνων 

' 27.10.00.31 

45.(ίθΟ 

χιλιόλιτρο 

β· 

Βενζίνη υψηλής συμπίεσης 96 οκτανίων 

ΜΙΝ (ΡΗΕΜίυΜ) 0,15 γραμ.μολύβδου στο 
λίτρο ΜΑΧ. 

27.10.00.35 

24.648 

χιλιόλιτρο 

Υ- 

Βενζίνη χωρίς μόλυβδο 

27.10.00.33 

18.895 

χιλιόλιτρο 

δ. 

Βενζίνη κοινή 90 οκτανίων ΜΙΝ (ΗΕΟϋΙΑΒ) 

0,40 γραμ. μολύβδου στο λίτρο ΜΑΧ. 

27.10.00.35 

25.868 

χιλιόλιτρο 

ε. 

Βενζίνη για γεωργικές χρήσεις άρθρου 16 του 
ν.3686/1957/(ΦΕΚ Α'/64) και δασικών συνεταιρισμών 
άρθρου 5 του ν.827/1978(ΦΕΚ.Α7194) 

27.10.00.35 

9.691 

χιλιόλιτρο 

στ. 

Ειδικό καύσιμο αεριωθουμένων τύπου βενζίνης. 

27.10.00.37 

45.000 

χιλιόλιτρο 

ζ- 

Βενζίνη εκχύλισης (εξάνιο που παραλαμβάνεται 
με τους όρους των διατάξεων του Β.Δ.57/24-1-Θ7 
(ΦΕΚ.14/67/Α). 

27.10.00.25 

3.000 

μετρ.ςόν. 

η· 

Φωτιστικό πετρέλαιο 

27.10.00.55 

43.214 

μετρ.τόν. 

θ. 

Πετρέλαιο εσωτερικής καύσης (0ΙΕ8ΕΙ.),με 
περιεκτικότητα σε θείο ΜΑΧ 0,3% κατά βάρος 

27.10.00.69 

5.586 

χιλιόλιτρο 

ι. 

Πετρέλαιο εσωτερικής καύσης (0ΙΕ8ΕΙ_), με 
περιεκτικότητα σε θείο ΜΑΧ 0,5% κατά βάρος 

27.10.00.69 

5.444 

χιλιόλιτρο 

ια. 

Πετρέλαιο εσωτερικής καύσης (ϋΙΕδΕί) άλλο 
από εκείνο των περιπτώσεων θ' και Γ. 

27.10.00.69 

8.000 

χιλιόλιτρο 

ιβ- 

Πετρέλαιο εσωτερικής καύσης « ΑΙΙΤΟΜΟΤΙΥΕ ΡΙΕδΕί». 

27.10.00.59 

5.444 

χιλιόλιτρο 

ιγ- 

Πετρέλαιο εξωτερικής καύσης Νο 1 με περιε¬ 
κτικότητα σε θείο ΜΑΧ 0,7% κατά βάρος. 

27.10.00.79 

4.253 

μετρ.τόν. 

ιδ. 

Πετρέλαιο εξωτερικής καύσης Νο 1 με περιε¬ 
κτικότητα σε θείο ΜΑΧ 3.5% κατά βάρος. 

27.10.00.79 

6.939 

μετρ.τόν. 

ιε. 

Πετρέλαιο εξωτερικής καύσης Νο 2 με περιε¬ 
κτικότητα σε θείο ΜΑΧ 0,7 κατά βάρος. 

27.10.00.79 

3.628 

μετρ.τόν. 

ιστ. 

Πετρέλαιο εξωτερικής καύσης Νο 2 με περιε¬ 
κτικότητα σε θείο ΜΑΧ 3,5% κατά βάρος. 

27.10.00.79 

6.315 

μετρ.τόν. 

ιζ. 

Πετρέλαιο εξωτερικής καύσης Νο 3 με περιε¬ 
κτικότητα σε θείο ΜΑΧ 0,7% κατά βάρος. 

27.10.00.79 

4.409 

μετρ.τόν. 

>η. 

Πετρέλαιο εξωτερικής καύσης Νο 3 με περιε¬ 
κτικότητα σε θείο ΜΑΧ 4% κατά βάρος. 

27.10.00.79 

7.078 

μετρ.τόν. 

ιθ. 

Πετρέλαιο εξωτερικής καύσης άλλο από εκείνο 
των περιπτώσεων ιγ, ιδ, ιε, ιστ, ιζ, και ιη. 

27.10.00.79 

10.000 

μετρ.τόν. 

κ. 

Προπάνιο 

27.11.12.11 και 
27.11,12.99 

4.426 

μετρ.τόν. 



ΡΦΗΜΕΡΙΣ ΤΗΣ ΚΥΒΕΡΝΗΣΕΩΣ_{ΤΕΥ ΧΟΣ ΠΡΟ ΤΟΙ 


( 1 ) 


κα. 

κβ. 


Βουτάνιο 
Υγραέριο μίγμα 
(προπανίου και βουτανίου) 


( 2 ) 

2/.11.13ΛΧ* 
27.11.12.99*) 
27.11.13-90 [ 
27 11.19-001 


( 3 ) 

υ.ϋ«2 


6.477 


κγ· 


κδ. 


Μ. 

κστ. 


Προπάνιο που παραλαμβάνεται απ’ευθείας από 
βιομηχανίες προκειμένου να χρησιμοηοιηθ 
αποκλειστικά για καύσιμη ύλη (άρΟρο^ 2 τ^^,Δ-^ 
4359/64 σε συνδυασμό με τις διατάξεις της 
του άρθρ. 5 του Ν. 1038/80). 

Υγραέριο μίγμα (προπανίου και βουτανίου) 

πουπαραλαμβάνεται με τιςαναφερόμενες 

στο υπό στοιχ. κγ διατάξεις. 

Ασφαλτος οδοστ ρωσίας. 

Απασφαλτωμένο μαζούτ. 


27.11.12-11 κα* 
27.11.12.99 

27.11.12.90 

27.11.13.90 
27.11.10.00 
27.12.20.00 
27.10.00.79 


2.272 


3 284 

1.830 

5.804 


( 4 ) 

μετρ.τον. 


μετρ.τόν. 


μετρ.τόν. 


μετρ.τόν. 

μετρ.τόν. 

μετρ.τόν. 


2.0 ενιαίος ειδικός φόρος κατανάλωσης για τα είδη των παραγράφων Ιβ', Ιγ' και Ιδ' εισπράττεται γ1 ατα τελωνιζόμενα στην πε- 
ριοχή Δωδεκανήσου μειωμένος κατά 1.200 δρχ. το χιλιόλιτρο. 

3. Η ιαχύς του παρόντος άρθρου αρχίζει από 13 Σεπτεμβρίου 1969. 


Αρθρο 14 

Ενιαίος ειδικός φόρος κατανάλωσης πετρελαιοειδών προϊόντων 


1. Ο ενιαίος ειδικός φόρος κατανάλωσης, που προβλέπετα, από τις διατάξεις του άρθρου 4 
θηκαν και συμπληρώθηκαν μεταγενέστερα, για τα παρακάτω πετρελαιοειδή προϊόντα ορίζεται από 26 Σεπτεμβρίου 1989 ως εί;ης 



ΕΙΔΟΣ 

ΔΙΑΚΡΙΣΗ ΣΥΝΔΥΑΣΜ. 

ΠΟΣΟ ΦΟ¬ 

ΜΟΝΑΔΑ ΕΠΙΒΟΛΗΣ 


ΟΝΟΜΑΤΟΛΟΓ. 

ΡΟΥ ΣΕ ΔΡΧ. 




ΜΕ ΚΩΔΙΚΟ 




(1) 

(2) 

(3) 

(4) 

α. 

Βενζίνη αεροπλάνων 

27.10.00.31 

45.000 

χιλιόλιτρο 

β· 

Βενζίνη υψηλής συμπίεσης 96 οκτανίων 

ΜΙΝ (ΡΗΕΜΙϋΜ) 0,15 γραμ.μολύβδου στο 
λίτρο ΜΑΧ. 

27.10.00.35 

24.201 

χιλιόλιτρο 

Υ· 

Βενζίνη χωρίς μόλυβδο 

27.10.00.33 

18.441 

χιλιόλιτρο 

δ. 

Βενζίνη κοινή 90 οκτανίων ΜΙΝ (ΗΕΟΙΜ-ΑΒ) 

0,40 γραμ. μολύβδου στο λίτρο ΜΑΧ. 

27.10.00.35 

25.158 

χιλιόλιτρο 

ε. 

Βενζίνη για γεωργικές χρήσεις άρθρου 16 του 
ν.3686/57(ΦΕΚ Α'/64) και δασικών συνεταιρισμών 
άρθρου 5 ν.827 (ΦΕΚ Α'/194) 

27.10.00.35 

8.981 


χιλιόλιτρο 

στ. 

Ειδικά καύσιμο αεριωθουμένων τύπου βενζίνης. 

27.10.00.37 

45.000 

χιλιόλιτρο 

ζ. 

Βενζίνη εκχύλισης (εξάνιο που παραλαμβάνεται 
με τους όρους των διατάξεων του β.δ.57/24-1-67 
(ΦΕΚ 14/67/Α·). 

27.10.00.25 

3.000 


μετρ.τόν. 

η. 

Φωτιστικό πετρέλαιο 

27.10.00.55 

42.510 

μετρ.τόν. 

θ. 

Πετρέλαιο εσωτερικής καύσης (0ΙΕ3ΕΙ.),με 
περιεκτικότητα σε θείο ΜΑΧ 0,3% κατά βάρος τύπου Α'. 

27.10.00.69 

4.570 

χιλιόλιτρο 

ι. 

Πετρέλαιο εσωτερικής καύσης (ΟΙΕδΕΙ_), με 
περιεκτικότητα σε θείοΜΑΧ 0,3% κατά βάρος τύπου Β'. 

27.10.00.69 

4.070 

χιλιόλιτρο 

ια. 

Πετρέλαιο εσωτερικής καύσης (ΟΙΕδΕΕ) 
με περιεκτικότητα σε θείο ΜΑΧ 0,5% κατά βάρος. 

27.10.00.69 

5.444 

χιλιόλιτρο 

ιβ. 

Πετρέλαιο εσωτερικής καύσης (0ΙΕ5ΕΙ) άλλο από εκείνο των περι¬ 


ιγ· 

πτώσεων θ', Γ, και ια'. 

Πετρέλαιο εσωτερικής καύσης « ΑυτΟΜΟΤίνΕ ΟΙΕδΕί» (λεω¬ 

27.10.00.69 

7.000 

χιλιόλιτρο 

ιδ. 

φορείων). 

Πετρέλαιο εξωτερικής καύσης Νο 1 με περιε¬ 
κτικότητα σε θείο ΜΑΧ 0,7% κατά βάρος. 

27.10.00.59 

27.10.00.79 

4.617 

4.133 

χιλιόλιτρο 

μετρ.τόν. 

ιε. 

Πετρέλαιο εξωτερικής καύσης Νο 1 με περιε¬ 

ιστ. 

κτικότητα σε θείο ΜΑΧ 3,5% κατά βάρος. 

Πετρέλαιο εξωτερικής καύσης Νο 2 με περιε¬ 

27.10.00.79 

6.820 

μετρ.τόν. 

ιζ· 

κτικότητα σε θείο ΜΑΧ 0,7% κατά βάρος. 

Πετρέλαιο εξωτερικής καύσης Νο 2 με περιε¬ 

27.10.00.79 

3.508 

μετρ.τόν. 

ιη. 

κτικότητα σε θείο ΜΑΧ 3,5% κατά βάρος. 

Πετρέλαιο εξωτερικής καύσης Νο 3 με περιε¬ 

27.10.00.79 

6.197 

μετρ.τόν. 

ιθ. 

κτικότητα σε θε(ο ΜΑΧ 0,7% κατά βάρος. 

Πετρέλαιο εξωτερικής καύσης Νο 3 με περιε¬ 

27.10.00.79 

4.398 

μετρ.τόν. 


κτικότητα σε θείο ΜΑΧ 4% κατά βάρος. 

27.10.00.79 

7.068 

μετρ.τόν. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟΙ 

κ. Πετρέλαιο εξωτερικής καύσης άλλο από εκείνο 

των περιπτώσεων ιδ, ιε, ιστ, ιζ, ιη και ιθ. 
κα. Προπάνιο 

κβ. Βουτάνιο 

κγ. Υγραέριο μίγμα 

(προπανίου και βουτανίου) 

κδ. Προπάνιο που παραλαμβάνεται απ' ευθείας από 
βιομηχανίες προκεψένου να χρησιμοποιηθεί 
αποκλειστικά για καύσιμη ύλη (άρθρο 2 του ν.8. 
4359Λ4 σε συνδυασμό με τις διατάξεις της παρ. 3 
του άρθρου 5 του ν. 1038 Λ 0 ). 

κε. Υγραέριο μίγμα (προπανίου και βουτανίου) 
που παραλαμβάνεται με τις αναψερόμενες 
στο υπό σκΛχ. κδ διατάξεις, 
κστ. Άσφαλτος οδοστρωσίας. 
κζ. Απασφαλτωμένο μαζούτ. 


27.10.00.79 
27.11.12.11 και 

10.000 

μετρ.τόν. 

27.11.12.99 


2.702 

μετρ.τόν. 

27.11.13.90 
27.11.12.99'ΐ 

ί 

7.358 

μετρ τον. 

27.11.13.90 

27.11.19.00, 


4.754 

μειρ.τάν. 


27.11.12.11 κα» 
27.11.12.99 

548 

μετρ.τάν. 

27.11.12.99) 
27.11.13.901 
27.11.19.00^ 

1.561 

μετρ.τόν. 

27.12.20.00 

1.830 

μετρ.τόν. 

27.10.00.79 

5.804 

μετρ.τόν. 


2.0 ενιαίος ειδικός φόρος κατανάλωσης για τα είδη των παραγράφων Ιβ', Ιγ' και Ιδ' εισπράττεται για τα τελωνιζόμενα στην πε¬ 
ριοχή Δωδεκανήσου μειωμένος κατά 1.200 δρχ. το χιλιόλιτρο. 

3. Η ισχύς του παρόντος άρθρου αρχίζει από 26 Σεπτεμβρίου 1989. 


Άρθρο 15 

1. Στα πολιτικά κόμματα που μετέχουν στις βουλευτικές εκλο¬ 

γές του Νοεμβρίου 1989 χορηγείται έκτακτη κρατική οικονομική 
ενίσχυση δραχμ. 1.000.000.000. , 

2. Η κρατική οικονομική ενίσχυση κατανέμεται στα πολιτικά κόμ¬ 
ματα με απόφαση του Υπουργού Εσωτερικών, σύμφωνα με την ι- 
σχύουσα νομοθεσία. 

Άρθρο 16 


υφισταμένων υποχρεώσεων του Σ.Ε.Π.Τ.Α. και το υπόλοιπο πς* 
(έρχεται στο προαναφερόμενο σωματείο. 

4. Το διοικητικό προσωπικό του Σ.Ε.Π.Τ.Α., που κατά τη δημο¬ 
σίευση του παρόντος υπηρετεί με σύμβαση εργασίας αορίστου 
χρόνου, μεταφέρεται στο Υπουργείο Εμπορίου, στο οποίο συνι- 
στώνται αντίστοιχες θέσεις. 

5. Με προεδρικά διατάγματα ρυθμίζονται θέματα εφαρμογής 
του παρόντος. 

Άρθρο 17 


1. Καταργούνται οι διατάξεις των άρθρων 22 έως και 38 του 
ν. 1569/1985 (ΦΕΚ Α' 183/25.10.85) «Διαμεσολάβηση στις συμβά¬ 
σεις ιδιωτικής ασφάλισης, σύσταση σώματος ειδικών πραγματο- 
γνωμόνων τροχαίων ατυχημάτων, λειτουργία γραφείου διεθνούς 
ασφάλισης και άλλες διατάξεις», όπως κωδικοποιήθηκαν με τα άρ¬ 
θρα 40 έως και 56 με το π.δ/μα 237/1986 (ΦΕΚ Α' 110/18.7.86) «Κω¬ 
δικοποίηση του ν. 489/1976, ν. 1569/1985 κ.λπ.», αναφορικά με τη 
σύσταση και λειτουργία ν.π.δ.δ. με την επωνυμία «Σώμα Ειδικών 
Πραγματογνωμόνων Τροχαίων Ατυχημάτων». 

2. Επίσης καταργούνται οι διατάξεις του άρθρου 22 του ν. 
1746/1988 (ΦΕΚ Α' 28.1.1988) «Ρύθμιση του θεσμού των Επιμελη¬ 
τηρίων και άλλ' ϊ διατάξε-5 »> ως προς το περιεχόμενο που αφο¬ 
ρούν ρυθμίσεις του Σώματος Ειδικών Πραγματογνωμόνων 
Τροχαίων Ατυχημάτων (Σ.Ε.Π.Τ.Α.) και ειδικότερα την αντικατά¬ 
σταση των άρθρων 49, 50, 51, 52 και 56 του ανωτέρω π.δ/τος 
237/1986, εκτός των παραγράφων 4,5 και 6 του αυτού άρθρου 22 


που αφορούν σε άλλες ρυθμίσεις. 

3. Το κεφάλαιο του Σ.Ε.Π.Τ.Α., που έχει σχηματισθεί από τους 
κατά το άρθρο 36 του ν. 1569/1985 πόρους και τηρείται σε ειδικό 
λογαριασμό της Τράπεζας Ελλάδας με τον τίτλο «Λογαριασμός 
Σώματος Ειδικών Πραγματογνωμόνων Τροχαίων Ατυχημάτων», 
τα κτηθέντα από τον παραπάνω πόρο περιουσιακό στοίχε α κα 
θώς και τα πόσης φύσεως εξ αυτών έσοδα περιέρχονται στο ω- 
ματείο «Σύλλογος Φίλων Αυτιστικών Παιδιών» που έχει έδρα την 
Αθήνα και στον υπ' αριθ. 82002227 λογαριασμό του Σωματείου αυ¬ 
τού στην Ιονική Τράπεζα της Ελλάδος Α.Ε.. Το Υπουργέ ο Υ · 
Πρόνοιας και Κοινωνικών Ασφαλίσεων ασκεί έλεγχο στη χ 

ριση του ποσού αυτού. , , 

Από το προαναφερόμενο κεφάλαιο παρακρατεται π 
στοίχο προς το απαιτούμενο κεφάλαιο για την ικανοπο 


1. Ιδρύεται Συμβούλιο Αποδήμου Ελληνισμού (Σ.Α.Ε), στα πλαί¬ 
σια της Γενικής Γραμματείας Αποδήμου Ελληνισμού, με γνωμο- 
δοτικές και εισηγητικές αρμοδιότητες σε θέματα κυβερνητικής 
πολιτικής για τον Απόδημο Ελληνισμό, όπως ιδίως σε θέματα εκ¬ 
παίδευσης, πολιτιστικής ταυτότητας, εργασιακών σχέσεων, συν¬ 
θηκών διαβίωσης, παλιννόστηαης κ.λπ. 

2. Το Σ.Α.Ε αποτελείται από εκλεγμένους εκπροσώπους των 
τριτοβάθμιων οργανώσεων των ελληνικών κοινοτήτων του εξω¬ 
τερικού, ή, αν δεν υπάρχουν, των δευτεροβάθμιων οργανώσεων 
των ελληνικών κοινοτήτων του εξωτερικού ή, αν δεν υπάρχουν, 
των ελληνικών κοινοτήτων του εξωτερικού και από εκλεγμένους 
εκπροσώπους άλλων οργανώσεων αποδήμων Ελλήνων, οι οποίες 
είναι στρατηγικής σημασίας για την προώθηση και προβολή των 
εθνικών θεμάτων και των συμφερόντων των αποδήμων Ελλήνων. 

Κατά τη σύνθεση του Σ.Α.Ε. πρέπει να επιδιώκεται η μεγαλύτε¬ 
ρη δυνατή αντιπροσωπευτικότητα. 

3. Το Σ.Α.Ε. συγκαλείται τακτικά μια φορά το χρόνο από το Γε¬ 
νικό Γραμματέα Αποδήμου Ελληνισμού και έκτακτα από το Γ ενι¬ 
κό Γραμματέα Αποδήμου Ελληνισμού ή τα 2/3 των μελών του 
Σ.Α.Ε., αν προκύψουν εξαιρετικοί λόγοι σχετικοί με τα εθνικά θέ¬ 
ματα και τα συμφέροντα των αποδήμων Ελλήνων. 

4. Τα έξοδα λειτουργίας του Σ.Α.Ε. καλύπτονται από τον τακτι¬ 
κό προϋπολογισμό της Γενικής Γραμματείας Αποδήμου Ελλη¬ 
νισμού. 

5. Τα σχετικά με τη σύνθεση, εκπροσώπηση και λειτουργία του 
Σ.Α.Ε. καθώς και κάθε άλλη σχετική λεπτομέρεια ρυθμίζονται με 
π.δ. που εκδίδεται μετά από πρόταση του Υπουργού Πολιτισμού, 
στο οποίο, εκτός των άλλων, μπορεί να προβλέπεται προ της συ - 
κράτησης του Συμβουλίου Αποδήμου Ελληνισμού και λειτουργία 
περιφερειακών κατά ήπειρο συμβουλίων. 

Άρθρο 18 

Στο άρθρο 16 παρ. 2 του ν. 325/1976 προστίθεται: 

«Εκ των εισπραττομένων δικαιωμάτων από πιστοποιητικά εκ πα¬ 
λαιών τίτλων ο άμισθος υποθηκοφύλαξ παρακρατεί ποσόν μη δυ- 
νάμενον να υπερβή τας 70.000 δραχμάς μηνιαίως». 

Άρθρο 19 

Στο τέλος της παραγράφου 3 του άρθρου 2 του π.δ. 883/1980 
«περί συστάσεως παρά τω Τεχνικώ Επιμελητηρίω της Ελλάδος 
γραφείου Δικαστικού και θέσεων επί εμμίσθω εντολή» (Α' 218) προ¬ 
στίθενται τα εξής: 


«Στις θέσεις της παραγράφου 1 του παρόντος άρθρου κατατάσ¬ 
σονται αυτοδικαίως και οι δικηγόροι εκείνοι, των οποίων το δικαίω¬ 
μα να καταταγούν στις θέσεις αυτές έχει αναγνωρισθεί με 
απόφαση του Συμβουλίου της Επικράτειας. Η πλήρωση των θέ¬ 
σεων αυτών γίνεται αυτοδικαίως». 

Άρθρο 20 
Έναρξη ισχύος 

Η ισχύς των διατάξεων αυτού του νόμου αρχίζει από τη δημο¬ 
σίευσή του στην Εφημερίδα της Κυβερνήσεως, εκτός αν άλλως 
ορίζεται στα επί μέρους άρθρα. 


Παραγγέλλομε τη δημοσίευση του παρόντος στην Εφημερίδα της 
Κυβερνήσεως και την εκτέλεσή του ως νόμου .του Κράτους. 


Αθήνα, 7 Οκτωβρίου 1989 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 


α υπουργοί 

ΕΣΩΤΕΡΙΚΟΝ ΟΙΚΟΝΟΜΙΚΟΝ 

Ν. ΚΩΝΣΤΑΝΤΟΠΟΥΛΟΣ Α. ΣΑΜΑΡΑΣ 


ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΟΝ ΑΣΦΑΛΙΣΕΩΝ 
Μ.ΕΒΕΡΤ 


ΔΙΚΑΙΟΣΥΝΗΣ ΠΟΛΙΤΙΣΜΟΥ 

Φ. ΚΟΥΒΕΛΗΣ Γ. ΜΥΛΩΝΑΣ 


ΕΜΠΟΡΙΟΥ 

Α. ΑΝΔΡΙΑΝΟΠΟΥΛΟΣ 


θεωρήθηκε και τέθηκε η Μεγάλη Σφραγίδα του Κράτους. 
Αθήνα, 9 Οκτωβρίου 1989 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΦΩΤΙΟΣ ΚΟΥΒΕΛΗΣ 

ΠΡΟΕΔΡΙΚΑ ΔΙΑΤΑΓΜΑΤΑ 


ΠΡΟΕΔΡΙΚΟ ΔΙΑΤΑΓΜΑ ΥΠ'ΑΡΙΘ. 541 
Τροποποίηση και συμπλήρωση του Π.Δ. 396/1986 «Οργανισμός 
της Εθνικής Υπηρεσίας Πληροφοριών (ΕΥΠ)» (Α' 178) όπως τούτο 
τροποποιήθηκε και συμπληρώθηκε με το Π.Δ, 279/1987 (Α' 
142)». 


Ο ΠΡΟΕΔΡΟΣ ΤΗΣ 
ΕΛΛΗΝΙΚΗΣ ΔΗΜΟΚΡΑΤΙΑΣ 


"Εχοντας υπόψη: 

1. Τις διατάξεις του άρθρου 4 παρ. 1 ηερ. γ' του Ν. 1645/1986 
«Εθνική Υπηρεσία Πληροφοριών» (Α' 132). 

2. Την 683/1989 γνωμοδότηση του Συμβουλίου της Επικράτειας, 
με πρόταση του Πρωθυπουργού, αποφασίζουμε: 

Άρθρο 1 

1. Οι παράγραφοι 3στ και 3ζ του άρθρου 9 του Π.Δ. 396/1986 
«Οργανισμός της Ε.Υ.Π·», όπως τούτο τροποποιήθηκε με το Π.Δ. 
279/1987, ενοποιούνται και αντικαθίστανται ως εξής: 

«στ. Κλάδος ΔΕ6 Μεταφραστών - Ακροατών - Διερμηνέων». 

2. Οι παράγραφοι 3η, 3θ, 3ι και 3ιατου ίδιου άρθρου, αριθμούνται 
σε 3ζ, 3η, 3Θ ικαι 3ι. 

3. Το άρθρο 27 του Π.Δ. 396/1986 αντικαθίσταται ως εξής: 

«Κλάδος ΔΕ6 Μεταφραστών - Ακροατών - Διερμηνέων. 

1. Ο κλάδος ΔΕ6 Μεταφραστών - Ακροατών - Διερμηνέων περι¬ 
λαμβάνει 466 θέσεις. 

2. Προσόντα διορισμού στον εισαγωγικό βαθμό ορίζονται: 

ο. Απολυτήριο Λυκείου ή ισότιμου Σχολείου. 

β. Γνώση Ελληνικής και ξένης γραφομηχανής ή Τερματικής συ¬ 
σκευής. 

γ. Άριστη γνώση ξένης γλώσσας ενδιαφέροντος ΕΥΠ». 

4. Τό άρθρο 28 του Π.Δ. 396/1986, όπως τούτο τροποποιήθηκε 
με το Π.Δ. 279/1987 καταργείται και τα άρθρα από 29 έως και 55 
αριθμούνται από 28 έως και 54. 

5. Οι παράγραφοι 1 ιη και Ιιθ του άρθρου 51 του Π.Δ. 396/1986, 
όπως τούτο τροποποιήθηκε με το Π.Δ. 279/1987, ενοποιούνται και 
αντικαθίστανται ως εξής: 

«ιη. Στον Κλάδο ΔΕ6 Μεταφραστών - Ακροατών - Διερμηνέων, οι 
υπάλληλοι των μέχρι τώρα Κλάδων ΔΕΙ και ΔΕ3». 

6. Οι παράγραφοι 1 κ, 1 κα, 1 κβ και 1 κγ του ίδιου άρθρου αρΛμού- 
νται οε Ιιθ, 1κ, Ικα και 1 κβ. 


Άρθρο 2 

1. Στο άρθρο 51 του Π.Δ. 396/1986, όπως τούτο τροποποιήθηκε 
και αριθμήθηκε με το άρθρο 5 του Π.Δ. 279/1987, προστίθεται η 
παράγραφος 6, η οποία έχει ως εξής: 

«6. Οι υπάλληλοι του προσωρινού Κλάδου ΔΕΠ2 Ραδιοτηλεγρα- 
φητών, που είναι κάτοχοι πτυχίου αναγνωρισμένων Σχολών Εμπορι¬ 
κού Ναυτικού ή προαγωγικού διπλώματος Υπουργείου Εμπορικής 
Ναυτιλίας ή γενικού πτυχίου Ραδιοτηλεγραφητού του Υπουργείου 
Μεταφορών και Επικοινωνιών, καθώς και εκείνοι που διαθέτουν του¬ 
λάχιστον 12ετή εμπειρία στα ειδικά, λόγω φύσεως της Υπηρεσίας, 
καθήκοντα του Ραδιοτηλεγραφητού και μετά κρίση του Υπηρεσια¬ 
κού Συμβουλίου, κατατάσσονται με το βαθμό που κατέχουν στον 
προσωρινό Κλάδο ΤΕΠ3 Ραδιοτηλεγραφητών, που ουνιατάται με το 
παρόν και περιλαμβάνει 182 προσωρινές θέσεις. 

Οι θέσεις του προσωρινού αυτού Κλάδου καταργαύνται σταδιακά, 
συγχρόνως με την καθ' οιονδήποτε τρόπο αποχώρηση των υπηρε- 
τούντων υπαλλήλων, μέχρι την οριστική κατάργηση του Κλάδου αυ¬ 
τού. 

Για όσο χρόνο υφίστανται προσωρινές θέσεις Κλάδου ΤΕΠ3 Ρα¬ 
διοτηλεγραφιών, δεν πληρούται ίσος αριθμός τακτικών θέσεων 
Κλάδου ΤΕ3». 

2. Το τελευταίο εδάφιο της παραγράφου 2 του άρθρου 51 του 
Π.Δ. 396/1986, όπως τούτο τροποποιήθηκε και αριθμήθηκε με το 
Π.Δ. 279/1987, αντικαθίσταται ως εξής: 

«α. Οι προσωρινοί Κλάδοι που δημιουργούνται είναι: 

α. ΠΕΠ 9 Γεωπόνων 

β.ΠΕΠ 10 Κοινωνιολόγων 

γ. ΤΕΠ 1 Διοικητικών 

δ. ΤΕΠ 3 Ραδιοτηλεγραφητών 

ε. ΤΕΠ5 Διοικητικών». 

Άρθρο 3 

Η ισχύς του παρόντος αρχίζει με τη δημοσίευσή του στην Εφημε¬ 
ρίδα της Κυβερνήσεως. 

Στον Πρωθυπουργό αναθέτουμε την δημοσίευση και εκτέλεση του 
παρόντος διατάγματος. 

Αθήνα, 7 Οκτωβρίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΠΡΩΘΥΠΟΥΡΓΟΣ 

ΤΖΑΝΝΗΣ ΤΖΑΝΝΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΚΥΒΕΡΝΗΣΕΩΣ ΟΙΚΟΝΟΜΙΚΟΝ 

Αθ. ΚΑΝΕΛΛΟΠΟΥΛΟΣ ΑΝΤ. ΣΑΜΑΡΑΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση Καποδιστρίου 34 Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 104 32 

ΤΕΙΕΧ_: 22.3211 ΥΡΕΤ ΘΒ λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.71 3 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Γιο πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όπο,ο τεύχος θέλετε. Θα σας αποστέλλετα. με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


α) Για το Τεύχος Α' 


Η ετήσια συνδρομή είναι: 


β) 

Υ) 

0 ) 

ε) 

στ) 

ζ) 

η) 

θ) 

ι> 


» 

» 

» 

» 

» 

» 

» 

» 

» 


ια) Για όλα τα Τεύχη 


Β’ 

Γ 

Δ' 

Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμη.& Βιομ. Ιδ. 
Αν. Ειδικού Δικαστηρίου 
Α.Ε. & Ε.Π.Ε. 


Δρχ. 


7.000 

10.000 

4.000 

10.000 

8.000 

4.000 

2.000 

5.000 

1.000 

20.000 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


Δρχ. 


350 

500 

200 

500 

400 

200 

100 

250 

50 

1.000 

2.250 


Πληροφορίες: τηλ. 52.48.320 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








